**Неке од активности драмско-рецитаторске секције**

**у току школске 2015/2016. године**

**Дан школе**

Приредба поводом Дана школе је одржана 27.10.2015. године.

Чланови драмско-рецитаторске секције су извели представу „И девојчице играју фудбал“  ауторке Ђурђе Хорват. Ученици четвртог и осмог разреда нашли су се у улогама фудбалера и фудбалерки, они су заједно припремали овај драмски комад, чиме су доказали да године не представљају проблем у заједничком раду и комуникацији. Тематика овог драмског комада је поучна и актуелна јер се бави проблемом родне равноправности.

**[](http://www.osmarijatrandafil.edu.rs/wp-content/uploads/2011/06/DSCN97621.jpg)[](http://www.osmarijatrandafil.edu.rs/wp-content/uploads/2011/06/DSCN97641.jpg)[](http://www.osmarijatrandafil.edu.rs/wp-content/uploads/2011/06/DSCN97671.jpg)**

**Дечја недеља**

У нашој школи се сваке године обележава „Дечја недеља“. Сви заједно се трудимо да то буде најинтересантнији период сваком ученику, зато је то време посвећено уживању у представама, журкама, али и спортским такмичењима. Чланови драмске секције су дали свој допринос и улепшали су својим другарима дан изведбом драмског комада „Тужибаба“.

**[](http://www.osmarijatrandafil.edu.rs/wp-content/uploads/2011/06/ALIM5961-800x600.jpg)[](http://www.osmarijatrandafil.edu.rs/wp-content/uploads/2011/06/ALIM5957-800x6001.jpg)[](http://www.osmarijatrandafil.edu.rs/wp-content/uploads/2011/06/ALIM5959-800x6001.jpg)**

**Дан Светог Саве**

27.1.2016. године одржана је приредба поводом Дана Светог Саве. Чланови драмске секције нижих разреда су извели драмски комад под називом „Свети Сава и сељак без среће“. Драмско-рецитаторска секција виших разреда је учествовала на приредби са две тачке. Глумци су приказали комад „Свети Сава и сиромашна породица“, а рецитаторка је изражајно говорила стихове песме „Растко Немањић – Свети Сава“.